ΚΟΙΝΗ ΘΕΣΗ (ΕΚ) αριθ. 8/95 η οποία καθορίστηκε απο το Συμβούλιο στις 19 Ιουνίου 1995 για τη θέσπιση της οδηγίας 95/ . . ./ΕΚ του Ευρωπαϊκού Κοινοβουλίου και του Συμβουλίου που τροποποιεί την οδηγία 79/581/ΕΟΚ περί της προστασίας των καταναλωτών όσον αφορά την αναγραφή των τιμών των τροφίμων, και την οδηγία 88/314/ΕΟΚ περί της προστασίας των καταναλωτών όσον αφορά την αναγραφή των τιμών των μη εδώδιμων προϊόντων (95/C 182/02)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100 Α,

την πρόταση της Επιτροπής,

τη γνώμη της Οικονομικής και Κοινωνικής Επιτροπής (1),

Αποφασίζοντας σύμφωνα με τη διαδικασία που αναφέρεται στο άρθρο 189 Β της συνθήκης (2),

Εκτιμώντας:

ότι τα προγράμματα της Κοινότητας σχετικά με πολιτική προστασίας και πληροφόρησης των καταναλωτών (3) προβλέπουν την εκπόνηση κοινών αρχών όσον αφορά την αναγραφή των τιμών 7

ότι οι αρχές αυτές θεσπίσθηκαν με την οδηγία 79/581/ΕΟΚ (4) για τα τρόφιμα, και με την οδηγία 88/314/ΕΟΚ του Συμβουλίου για τα μη εδώδιμα προϊόντα (5) 7

ότι οι εν λόγω οδηγίες προβλέπουν την υποχρέωση αναγραφής της τιμής μονάδας μετρήσεως των προϊόντων που διατίθενται στο εμπόριο χύμα και ορισμένων προσυσκευασμένων προϊόντων, καθώς και ορισμένες εξαιρέσεις στην υποχρέωση αυτή όταν τα προϊόντα διατίθενται στο εμπόριο υπό μορφή σειράς προσυσκευασμένων προϊόντων και εφόσον η αναγραφή τιμής μονάδας μετρήσεως δεν είναι σημαντική για την πληροφόρηση του καταναλωτή ή αποτελεί υπερβολική επιβάρυνση για ορισμένους μικρούς λιανοπωλητές 7

ότι οι οδηγίες αυτές ορίζουν μεταβατική περίοδο για την εφαρμογή των εξαιρέσεων στην αναγραφή της τιμής μονάδας μετρήσεως για ορισμένα προσυσκευασμένα προϊόντα, η οποία λήγει στις 7 Ιουνίου 1995 7

ότι, ωστόσο, η εφαρμογή των οδηγιών αυτών απεδείχθη εξαιρετικά πολύπλοκη, λαμβάνοντας υπόψη τις εμπορικές πρακτικές που ποικίλλουν από το ένα κράτος μέλος στο άλλο 7

ότι είναι σκόπιμο να συνυπολογιστούν όλες οι δυσκολίες που αντιμετωπίζονται κατά την εφαρμογή του συστήματος που προβλέπεται από τις εν λόγω οδηγίες και να εκπονηθεί νέο απλουστευμένο σύστημα 7

ότι η Επιτροπή πρέπει συνεπώς να υποβάλει εντός του έτους πρόταση απλοποιημένου συστήματος που θα βασίζεται στη γενική υποχρέωση αναφοράς της τιμής και της τιμής ανά μονάδα μέτρησης όλων των προϊόντων 7

ότι, ωστόσο, το νέο αυτό σύστημα δεν είναι δυνατόν να αποφασιστεί πριν από τον Ιούνιο του 1995 7

ότι, τα κράτη μέλη πρέπει να προβλέψουν την αναγκαία προθεσμία για την εφαρμογή του προβλεπόμενου συστήματος 7

ότι πρέπει συνεπώς να παραταθεί κατά δύο έτη η μεταβατική περίοδος που προβλέπεται στο άρθρο 10 παράγραφος 1 των οδηγιών 79/581/ΕΟΚ και 88/314/ΕΟΚ,

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

1. Στο άρθρο 10 παράγραφος 1 της οδηγίας 79/581/ΕΟΚ περί προστασίας των καταναλωτών σε θέματα αναγραφής των τιμών των τροφίμων, η δεύτερη γραμμή τροποποιείται ως εξής: η φράση «χρονικό διάστημα επτά ετών» αντικαθίσταται από τη φράση «χρονικό διάστημα εννέα ετών».

2. Στο άρθρο 10 παράγραφος 1 της οδηγίας 88/314/ΕΟΚ περί προστασίας των καταναλωτών σε θέματα αναγραφής των τιμών των μη εδώδιμων προϊόντων, η δεύτερη γραμμή τροποποιείται ως εξής: η φράση «χρονικό διάστημα επτά ετών» αντικαθίσταται από τη φράση «χρονικό διάστημα εννέα ετών».

Άρθρο 2

1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία. Τα κράτη μέλη ενημερώνουν αμέσως την Επιτροπή σχετικά.

Οι διατάξεις αυτές εφαρμόζονται από τις 7 Ιουνίου 1995.

2. Όταν τα κράτη μέλη θεσπίζουν τις εν λόγω διατάξεις, αυτές περιέχουν αναφορά στην παρούσα οδηγία ή συνοδεύονται από τέτοια αναφορά κατά την επίσημη δημοσίευσή τους. Ο τρόπος της αναφοράς αυτής αποφασίζεται από τα κράτη μέλη.

3. Τα κράτη μέλη ανακοινώνουν στην Επιτροπή το κείμενο των διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.

Άρθρο 3

Η παρούσα οδηγία απευθύνεται στα κράτη μέλη.

. . .

Για το Ευρωπαϊκό Κοινοβούλιο

Ο Πρόεδρος

Για το Συμβούλιο

Ο Πρόεδρος

(1) Γνώμη που διατυπώθηκε στις 30 Μαρτίου 1995 (δεν δημοσιεύθηκε ακόμη στην Επίσημη Εφημερίδα).

(2) Γνώμη του Ευρωπαϊκού Κοινοβουλίου στις 19 Μαΐου 1995 (δεν δημοσιεύθηκε ακόμη στην Επίσημη Εφημερίδα), κοινή θέση του Συμβουλίου της . . . (δεν δημοσιεύθηκε ακόμη στην Επίσημη Εφημερίδα) και απόφαση του Ευρωπαϊκού Κοινοβουλίου της . . . (δεν δημοσιεύθηκε ακόμη στην Επίσημη Εφημερίδα).

(3) ΕΕ αριθ. C 92 της 25. 4. 1975, σ. 2 και ΕΕ αριθ. C 133 της 3. 6. 1981, σ. 2.

(4) ΕΕ αριθ. L 158 της 26. 6. 1979, σ. 19. Οδηγία όπως τροποποιήθηκε από την οδηγία 88/315/ΕΟΚ (ΕΕ αριθ. L 142 της 9. 6. 1988, σ. 23).

(5) ΕΕ αριθ. L 142 της 9. 6. 1988, σ. 19.

ΣΚΕΠΤΙΚΟ ΤΟΥ ΣΥΜΒΟΥΛΙΟΥ

I. Εισαγωγή

1. Στις 5 Δεκεμβρίου 1994, η Επιτροπή διαβίβασε στο Συμβούλιο πρόταση βασισμένη στο άρθρο 100 Α της συνθήκης ΕΚ για την τροποποίηση της οδηγίας 79/581/ΕΟΚ του Συμβουλίου περί προστασίας των καταναλωτών στο θέμα των ενδείξεων των τιμών των τροφίμων, όπως έχει τροποποιηθεί από τις οδηγίες του Συμβουλίου 88/315/ΕΟΚ και 88/314/ΕΟΚ για την προστασία των καταναλωτών όσον αφορά την αναγραφή των τιμών των μη εδώδιμων προϊόντων.

2. Το Ευρωπαϊκό Κοινοβούλιο και η Οικονομική και Κοινωνική Επιτροπή έδωσαν τη γνώμη τους στις 19 Μαΐου και στις 30 Μαρτίου 1995, αντιστοίχως.

Υπό το πρίσμα της γνώμης του Ευρωπαϊκού Κοινοβουλίου, η Επιτροπή διαβίβασε την τροποποιημένη πρότασή της στις . . . Ιουνίου 1995.

3. Στις 19 Ιουνίου 1995, το Συμβούλιο καθόρισε την κοινή του θέση σύμφωνα με το άρθρο 100 Α της συνθήκης.

II. Στόχος

1. Σκοπός της πρότασης είναι η αναβολή κατά τέσσερα έτη της πλήρους εφαρμογής των υφισταμένων διατάξεων του κοινοτικού δικαίου όσον αφορά την αναγραφή των τιμών ανά μονάδα μέτρησης ορισμένων προσυσκευασμένων προϊόντων, χωρίς την οποία οι εν λόγω διατάξεις θα εφαρμόζονταν από τις 7 Ιουνίου 1995.

Η συμπληρωματική αυτή προθεσμία θα χρησιμοποιηθεί επωφελώς για να προετοιμασθεί ένα νέο απλουστευμένο σύστημα αναγραφής των τιμών.

III. Παρατηρήσεις

Λαμβάνοντας υπόψη το στόχο της οδηγίας και την αναγκαιότητα να καταρτισθεί συντόμως το προαναφερόμενο απλουστευμένο σύστημα, το Συμβούλιο δέχτηκε κατά γράμμα τις τροπολογίες 1 έως 4 του Ευρωπαϊκού Κοινοβουλίου τις οποίες είχε περιλάβει η Επιτροπή στην τροποποιημένη πρότασή της. Στην κοινή θέση του Συμβουλίου επιλέγεται διετής μόνον αναβολή της εφαρμογής των διατάξεων των δύο οδηγιών που πρόκειται να τροποποιηθούν.

Αντίθετα, το Συμβούλιο, όπως και η Επιτροπή, δεν έκρινε σκόπιμο να δεχθεί την τροπολογία αριθ. 6 του Ευρωπαϊκού Κοινοβουλίου επειδή εκτιμά ότι δεν έχει σχέση με το αντικείμενο της παρούσας οδηγίας (απλή αναβολή) και ότι θα ήταν σκοπιμότερο να ρυθμισθεί το θέμα αυτό, εφόσον η προσέγγιση της Επιτροπής το επιβάλλει, στα πλαίσια της πρότασης σχετικά με το απλουστευμένο σύστημα.